Държавен вестник, бр. 47, 2025 г., стр. 7

БРОЙ  47	
Д Ъ Р Ж А В Е Н  В Е С Т Н И К 	
СТР.  7  
изискуеми, като същите се ограничават до 
потенциалните значителни въздействия, про­
изтичащи от промяната или разширяването в 
сравнение с първоначалния енергиен обект.“
§ 10. В чл. 34 се правят следните изменения 
и допълнения:
1. Създават се нови ал. 8 и 9:
„(8) Когато производител получава финан­
сово подпомагане от схеми за подпомагане 
на производство на енергия от възобновяеми 
източници, предвидени в този закон, Закона 
за енергетиката или чрез фондове за финан­
сиране на Европейския съюз, производителят 
заявява издаването на гаранции за произход 
за произведената енергия и ги прехвърля 
на съответния доставчик или краен клиент, 
закупил даденото количество енергия, без 
допълнително плащане. След като бъдат 
прехвърлени, гаранциите се отменят и слу­
жат за доказване на дела на енергията от 
възобновяеми източници в енергийния състав 
на доставчика или на крайния клиент.
(9) Когато схемата за подпомагане на 
производство на енергия от възобновяеми 
източници се осъществява чрез пряко дого­
варяне на производителя с Фонд „Сигурност 
на електроенергийната система“ или по друг 
механизъм, чрез който производителите по­
лучават подпомагане директно от фонда, про­
изводителят заявява издаването на гаранции 
за произход за произведената енергия и ги 
прехвърля на Фонд „Сигурност на електроенер­
гийната система“ без допълнително плащане. 
След изтичане на срока по ал. 1 гаранциите се 
отменят и се включват в остатъчния енергиен 
микс на Република България.“
2. Досегашните ал. 8 и 9 стават съответно 
ал. 10 и 11.
§ 11. В чл. 45 се създава ал. 3:
„(3) Биогоривата и техните производни по 
ал. 1 трябва да отговарят на критериите за 
устойчивост и критериите за намаление на 
емисиите на парникови газове.“
§ 12. В чл. 47, ал. 3 и 4 думите „т. 3 и 5“ 
се заменят с „т. 5 – 7“.
§ 13. В чл. 48, ал. 2 след думите „биогориво 
от ново поколение в горивото за“ се добавя 
„бензинови или“.
§ 14. В чл. 50 ал. 5 се отменя.
§ 15. В чл. 64, ал. 1 думите „ал. 8“ се за­
менят с „ал. 10“.
§ 16. В § 1 от допълнителните разпоредби 
се правят следните изменения и допълнения:
1. В т. 1 буква „в“ се изменя така:
„в) „етери, произведени от биомаса“: кис­
лородсъдържащи съединения (био – етил-тре­
тичен-бутил-етер или ЕТБЕ), произведени 
на базата на биоетанол, при което обемният 
процент био-ЕТБЕ, изчислен като биогори­
во, е47, био-метил-третичен-бутил-етер или 
МТБЕ, произведено на базата на биометанол, 
при което обемният процент био-метил-тре­
тичен-бутил-етер, изчислен като биогориво, 
е36, предназначени за използване чисти или 
в смеси с гориво за бензинови двигатели; 
биодиметилетер: диметилетер, произведен 
от биомаса, предназначен за използване като 
биогориво за дизелови двигатели;“.
2. В т. 3 думите „електрическа енергия, 
топлинна енергия и транспортни горива“ се 
заменят с „електрическа енергия и топлинна 
енергия“.
3. В т. 31:
а) в буква „г“ след думата „аквакултурите“ 
се добавя „соапщок, утайки от пречиствателни 
станции, свободни мастни киселини“;
б) създават се букви „т“, „у“, „ф“, „х“, „ц“ 
и „ч“:
„т) фузелови масла, получени при алкохолна 
дестилация;
у) суров метанол от сулфатно изваряване 
при производството на целулоза от дървесина;
ф) преходни култури, като междинните и 
защитните култури, които се отглеждат върху 
площи, където поради кратък вегетационен 
период производството на хранителни и фу­
ражни култури е ограничено до една реколта 
и при условие че тяхното използване не води 
до нужда от допълнителна земя и също при 
условие че съдържанието на органични веще­
ства в почвата се запазва, когато се използват 
за производството на биогорива за сектора 
на въздухоплаването;
х) култури, отглеждани върху земи със 
силно влошено качество, с изключение на 
хранителни и фуражни култури, когато се 
използват за производството на биогорива за 
сектора на въздухоплаването;
ц) цианобактерии;
ч) отпадъци и остатъци от процеси на 
преработка на зърнени култури (пшеница, 
царевица, ечемик и ориз), които не подлежат 
на използване във веригата на хранителните 
продукти или фуражите.“
4. В т. 32 се създават букви „в“, „г“, „д“ и „е“:
„в) увредени култури, които не са годни 
за употреба във веригата на хранителните 
продукти или фуражите, с изключение на 
вещества, които са били умишлено модифи­
цирани или замърсени, за да отговарят на 
това определение;
г) битови отпадъчни води и производни, 
различни от утайки от пречистване на отпа­
дъчни води;
д) култури, отглеждани върху земи със 
силно влошено качество, с изключение на 
хранителни и фуражни култури и суровини, 
изброени в т. 31, когато не се използват за 
производството на биогорива за сектора на 
въздухоплаването;
е) преходни култури, като междинните и 
защитните култури, с изключение на хра­
нителни и фуражни култури и суровини, 
изброени в т. 31, които се отглеждат върху 
площи, където поради кратък вегетационен 
период производството на хранителни и фу­
ражни култури е ограничено до една рекол­
та и при условие че тяхното използване не